open-index/open-wikipedia-markdown huggingface dataset:
Praim Minista a Jumieka

Di **Praim Minista a Jumieka** a fi Jumieka Ed a Gobament, korantli Anju Uolnis (Andrew Holness). Uolnis, az liida a di gobanin Jumieka Lieba Paati (JLP), eh swier in az Praim Minista pah 3 Maach 2016. Ih soksiid Piipl Nashinal Paati (PNP) liida Puosha Simsn-Mila (Portia Simpson-Miller). Dis rizolt frah di JLP vikchri ina Jumieka 25 Febiweri 2016 jinaral ilekshan.

Di Praim Minista get faamal apaint tu di afis bai di Gobna-Jinaral a Jumieka, uu riprizent Kwiin Ilizibet II, di Kwiin a Jumieka (fi Jumieka Ed a Stiet).

## Chiif Minista a Jumieka (1953–1959)

## Premier a Jumieka (1959–1962)

## Praim Minista a Jumieka (1962–prezent)

Nuot:
(*) Ded ina afis

## Bai tenya

## Si azwel
* Gobna-Jinaral a Jumieka

## Refrans


## Extoernal lingk
* Government of Jamaica - Office of the Prime Minister - *Official website*
Pratistant Refamieshan

Di **Pratistant Refamieshan**, noftaim refa tu jos az di Refamieshan (frah Latn reformatio, lit. "restorieshan, rinyual"), wena skizim frah di Ruoman Kiaklik Choch inishiet bai Maatn Luuta ah kantiniu bai Jan Kialvin, Huldrych Zwingli ah ada hoerli Pratestant Rifaama ina 16t senchri Yuurop.

## Refrans
Pratistantizim

**Pratistantizim** arijiniet ina di 16t senchri Pratistant Refamieshan. Pratistant dakchrin, nuo azwel ina kantinental Yuropiyan chradishan az Ivanjelikal dakchrin, ina apozishan tu daa fi Kiaklikizim. Itipikal uol se Skripcha (reda dah chradishan ar ikliiziastik intoerpritieshan a Skripcha) a di suos a riviil chuut.

## Refrans
Praya

**Praya** (frah di Latn *precari* "fi ax oernisli, beg, inchriit") a invuokieshan ar ak we siik fi achiiv rapuor wid wah abjek a woship chuu dilibaret komiunikieshan.

Praya kiah bi a faam a rilijos praktis, ah kiah bi aida indivijal ar kamiunal ah tek plies ina poblik ar ina praivit. Ikiah invalv di yuus a wod, sing ar kompliit sailans. Wen languij yuuz, praya kiah tek di faam a im, inkiantieshan, faamal kriidal stietment, ar spantienios otarans frah di smadi uu a-prie. A difrah-difrah faam a praya laka pitishan praya, praya a soplikieshan, tangxgivin, ah priez. Praya kiah dairek tuwadz wah diyiti, pirit, disiis smadi, ar lafti aidie, fi di poerpos a woship, rikues gaidans, rikues asistans, kanfes chranzgreshan (sin) ar fi smadi expres deh taat ah imuoshan. So dwiin, piipl prie fi wuoliip a riizn laka poersnal benifit, fi ax fi divain gries, pirichual kanekshan, ar fi di siek a smadi els.

## Refrans
Pregnansi

**Pregnansi** a di wod we yuuz fi diskraib wen yu kyaa wan ar muo aafspring, we niem fiitos ar embriyo, ina di yuutaros a wahn fiimiel. Ina wahn pregnansi, yu kyahn av muo dahn wan jestieshan, laik ina di kies a twin ar chriplet. Yuuman pregnansi a di muos binuon outa aal mamal pregnansi. Obstechriks a di sorjikal fiil we stodi ahn kier fi ai risk pregnansi. Midwaifri a di non-sorjukal fiil we kier fi pregnansi ahn pregnant uman.

Chailbort ten fi akor bout 38 wiik afta fortilaizieshan (kansepshan), i.e., rofli 40 wiik frahn di laas naamal menschual saikl ina yuuman. Di Worl Elt Aaganizieshan difain naamal torm fi dilivri bitwix 37 ahn 42 wiik. Di kalkyulieshan a disya diet dipen pan di asomshan se uman de pan a regyula 28-die piiriyad.
Prii-Kolombian Jumieka

Arong 650 KE, Jumieka eh-kalanaiz bai di piipl a di Ostionaid kolcha (ansista a di Taíno), uu laikli eh-kom frah Sout Amoerka. Aligeta Pan ina Manchesta Parish ah Likl Riva ina Sint An Parish a tuu a di oerlies sait wa nuo bout fi dis Ostionaid kolcha, adawaiz nuo az di Redwier kolcha. Demya piipl eh-lib nier di kuos ah extensivli ont toerkl ah fish.

Arong 950 KE, di piipl a di Meyakan kolcha sekl pah buot di kuos ah di *h*intiiria a Jumieka, aida abzaab deh abzaab di Redwier kolcha ar deh kuo-inabit di ailan wid dem.

Di Taíno kolcha divelop a Jumieka arong 1200 KE. Deh kyaa kom frah Sout Amoerka deh sistim niem konuko fi riez yuka (Manihot esculenta) we wi nuo as kasaada. Fi had nuchrient tu di sail, di Taíno bon luokal bush ah chrii ah iipop di ashiz ina bufo-bufo moun-moun, ah ina dat deh plaah di yuka kotinz.
Pruotis

Di Pruotis dem a wahn gruup a yuukyariatik maikroaaganizm. Di onggl ting we di pruotis dem av ina kaman a di simpl aaganizieshan we dem av- dem a aida yuuniselila, ar dem moltiselila an naav no tisyu we speshalaiz. Dehn simpl selila aaganizieshan mek dem difrent frahn ada yuukariuot, laka fonggi, animal, an plaant. 

Di Pruotis dem liv ina aalmuos eni envaironment, so lang az waata di de. Nof pruotis, laka alji, fuotosintetik an a impuotant praimeri projuusa ina iikosistim we dem liv, espeshali ina di sii az paat a di plangtan. Ada puotis, laka di Kinetoplastids an Apicomplexa rispansibl fi nof yuuman diziiz, laka malieria an sliipin siknis.
Pruoz

**Pruoz** a faam a languij we shuo gramatikal chokcha ah nachral fluo a piich reda dah ridmik chokcha (laka chradishanal puoychri).
Punjabi languij

**Punjabi** pʌnˈdʒɑːbi (Shahmukhi: Nastaliq نجابی *panjābī*; Gurmukhi: ਪੰਜਾਬੀ *pañjābī* a wah Indo-Arian langui spiik bai 102 milian nietiv spiika wolwaid, meki di 10t muos waidli spiik languij (2015) ina di wol. A di nietiv languij a di Punjabi piipl uu inabit di istarikal Punjab riijan a Pakistan ah India. A di onggl libm languij mongx di Indo-Yuropiyan languijdem we fuli tuonal.

## Refrans
Pravins a Siguovia

Di **pravins a Siguovia** (Panish: *provincia de Segovia*) a wahn pravins luokiet ina  Kiastiil ahn León, Spien.
Pravins a Soria

Di **pravins a Soria** (Panish: *provincia de soria*) a wahn pravins luokiet ina  Kiastiil ahn León, Spien.
Puochret

**Puochret** a pientin, fotograaf, skolpcha, ar adaels aatistik riprizentieshan a smadi, we di fies ah expreshan pridaminant. Di intent a fi displie di rizemblans, persnaliti, ah aal di muud a di smadi. Fi dis riizn, ina fotografi puochret jinarali a no nuo sinapshat, bot a kompuoz imij a smadi ina todi pozishan. Puochret noftaim shuo smadi a-luk dairekli a di pienta ar fotografa, so az fi muos soksesfuli ingiej di sobjik wid di viuwa.
Puolan

**Puolan** (*Polska*) a wah konchri ina senchral Yuurop. Ibaada Joermani, Chekia, Slovakia, di Yuukrien, Belarus, Lituyenia, ah Rosha. Ikiapital a Warsaa, ah di ofishal languij a Puolish.
Puop

Di **Puop** (frah Latn: "papa" ar "faada" frah Griik πάπας, pápas, "papa", Papa ina *h*Italian) a di Bishop a Ruom, di liida a di Ruoman Kiaklik Choch ah ed a stiet a Vatikan Siti. Di korant (267f) puop a Puop Liyo XIV, uu weh *h*ilek 8 Mie 2025 ina piepal kangkliev.
Puosmadanizim

**Puosmadanizim** a liet-20t-senchri muuvment ina di aats, aachitecha, ah kritisizim we ena dipaacha frah madanizim. Puosmadanizim aatikiuliet se di wol ina stiet a popetyual inkompliitnis ah poermanent anrizalv. Puosmadanizim promuot di nuoshan a pluuralizim; se a nof wie fi nuo, ah nof chuut tu a fak. Frah puosmadan pospektiv nalij aatikiuliet frah pospektiv, wid di wuola di ansoertnti, kamplexiti ah paradax. So nalij rilieshanal ah aal rialiti wiiv pah luokal lingguistik luum. Puosmadanizim ingkluud skeptikal intoerpritieshan a kolcha, lichicha, aat, filasafi, ischri, ikanamix, aachitecha, fikshan, ah litareri kritisizim. Imuotaim asuosiet wid dikanschrokshan ah puos-chrokcharalizim kaa iyuusij az a toerm gien signifikant papilariti sieh taim az twentiet-senchri puos-chrokcharal taat. Deh aplai di toerm puosmadanizim tu banz a muuvment, mienli ina aat, myuuzik, ah lichicha, we eh-riak gens tendensi ina madanizim, ah deh tipikali maak bai rivaival a istarikal eliment ah tekniik.
Puotigal

**Puotigal** de ina di Aibiirian Peninsiula ina di soutwes a Yuurop. Di kiapital a Puotigal niem *[[Lizban]]*. Ide di muos wes dah di wuola di mienlan konchridem ina Yuurop ah ab baada pah di Atlantik Uoshan a di wes ah sout, ah Spien a di naat ah iis. Di Atlantik aachipelago a di Iezuorz ah Madiera a paat a Puotigal tu. 

Di lan, we tide niem Puotigal, eh-sekl uoliip sens di prii-istarik taim. Frah prii-istarik kolcha, kantak wid di Finiishandem, di Ruomandem, di Joermanik inviejandem, di pachiz a di Vandal ah Alandem, di Muzlim Muorish inviejan a Ispania, di 8t senchri wid di kangka a di Kristian-Joermanik kindomdem, an deh enop a akiupai muos a di Aibiirian Peninsiula. Ina di 1100z, wen di Kristian "Reconquista" ena-gwaan, Puotigal eh-komiin laka se a wah indipendant konchri. Lieta, ina 1249, Puotigal tek aalmuos di wuola di baada we dem ab tide wen deh kangka i frah di Muordem. Ina di 15t ah 16t senchri, fi Puotigal gluobal empaya eh-ingkluud terichri ina Afrika, Ieja, ah Sout Amoerka. Puotigal eh wan a di wol mieja, ikanamik, palitikal, ah milichri powa. Ina di 17t senchri di Puotigiis Restarieshan Waar wid Spien, *h*en fidem "Aibiirian Yuunian" (1580-1640). Di 1755 Lizban oertkwiek, ina di 19t senchri, kanflik wid di French ah Panishdem, ah di laas a deh bes terichri, Brazil, eh-kaaz uoliip a prablem fi Puotigal. Foerdamuo, Puotigal eh-giwe fideh laas terichri, we niem Makau (Puotigiis: Macau), tu di Chainidem ina 1999. 

Puotigal a wah divelop nieshan wid wah ai Yuuman Divelopment Index ah a di 14t muos piisful, di 13t muos gluobalaiz nieshan, an a di 19t ayis kualiti a laif ina di wol. I aalso ab di luoys GDP ina di Wes a Yuurop. Puotigal a memba a di Yuropiyan Yuunian, foundin memba a di Latn Yuunian, di Aaganizieshan a Ibero-Amoerkan Stiets, di Aaganizieshan fi Ikanamik Kaaparieshan ah Divelopment, Naat Atlantik Chriiti, Komiuniti a Konchri we Chat Puotigiis (Puotigiis: Comunidade dos Países de Língua Portuguesa), ah Yuurozuon.
Puotigiis

**Puotigiis** (Puotigiis: **Português**) a wah Romans languij dat orijiniet ina waa nou Gialisia ah nadan Puotigal. Idiraiv frah di Latn wa piik bai di ruomanaiz Prii-Ruoman piipl a di Aibiirian Peninsiula (niemli di Gialiesi, di Luusitanian, di Keltik ah di Kanyi) roun 2000 ier ago. Ipred wolwaid ina di 15t ah 16t senchri az Puotigal extablish wah koluonial ah komoershal empaya (1415–1999) we span frah Brazil ina di Amoerkaz tu Goa ah ada paat a India ah Makau ina Chaina. Iweh yuuz az di *h*exkluusiv *lingua franca* pah di ailan a Sri Langka fi liklmuos 350 ier. Juurin dat taim, nof kryuol languij bies pah Puotigiis apier azwel rong di wol, espeshal ina Afrika, Ieja, ah di Kiaribiyan.
Puotlan Parish, Jumieka

**Puotlan**, kiapital Puot Antuoni, a wah parish we lokiet pah di naatiis kuos a Jumieka. Ide tu di naat a Sin Tamas, ah tu di iis a Sin Mieri ina Sori Kounti. Puotlan binuon fii nachral byuuti ah Puot Antuoni a we Jumiekan tuorizim get staat. Som a di mieja achrakshan a raaftin dong di Raya Grandi Riva, bluu maalin tuoniment fishin, ah di joerk puok frah Bastan.
Pythagoras

**Pythagoras** wehna wahn Ionian Griik matamatishan an im staat wahn rilijos muuvment we niem Pythagorianizm. Wi luk pan im az wahn griet matamatishan, mistik an saiyantis. Herodotus kaal im di bes filasifa mongx di Griik piipl. Im bes binuon fi di Pythogaras tiorem, we niem afta im. Im nuon az di “faada a nomba”, an Pythogaras mek nof kanchribyuushan tu filasifi an rilijan ina di liet 6t senchri BK. Pythogaras an im styuudent dem biliiv se evriting riliet tu Mats an se nomba a di oltimet rialiti, an chuu mats yu kuda pridik an meja evriting ina patorn an saikl. Pythogaras a di fos smadi fi kaal imself filasifa, an Pythogarean aidiya av nof influens pan Plato. Bot, wi no nuo moch bout Pythogaras kaa non a im raitin dem no sovaiv.
Qin Shi Huang

**Qin Shi Huang**, persnal niem Ying Zheng, wehna di ing a di Chaini Stiet a Qin fram 246 BKI (Bifuo Kaman Iira) tu 221 BKI juurin di Warrin Stiet Piiriad. Im ton di fos empara a di yuunaitid Chaina ina 221 BKI. Im ruul til im ded ina 210 BKI a di iej a 50. Qin Shi Huang a stil wan kanchrovorshal figa ina Chaini ischri. Afta im yuunifai Chaina, im an im chiif advaiza *Li Si* paas sohn mieja ikanamik an palitikal rifaam. Im staat sohn big-eleva prajek, laik di fos vorjan a di Griet Waal a Chaina, di fiemos siti-saiz maazoliom wid di laif-saiz Terakata Aami, an di big big nashinal ruod sistim, a di expens a nof laif. Fi enshuor stability, Qin Shi Huang outlaa Kanfuushanizm an beri nof skala alaiv. Aalduo som uda kansida im wikid afta im aatakratik ruul, nof piipl stil Qin Shi Huang wan kii figa ina Chaini ischri.
Quintana Redonda, Soria, Spien

**Quintana Redonda** a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 557 inabitant.
Puoychri

**Puoychri** a faam a lichicha we yuuz estetik ah ridmik kualiti a languij—laka fonestetix, soun simbalizim, ah miita—fi ivuok miinin in adishan tu, ar insteda, di pruoziek astensibl miinin.

## Refrans
Puoto Riiko

**Puoto Riiko**, ofishali di **Frii Asuosietid Stiet a Puoto Riiko** (Panish: *Estado Libre Asociado de Puerto Rico*), a wah self-gobanin aninkaaparietid terichri a di Yunaitid Stiet, lokiet ina di naat-iistan Kiaribiyan, iis a di Daminikan Ripoblik ah Wes a di Voerjin Ailanz. Puoto Riiko mekop a wah aachipelago we *h*ingkluud di mien ailan niem Puoto Riiko, ah som ada likl-likl ailan ah kii; di bigis wan dem niem Viekes, Kulebra, ah Muona. Di mien ailan a di sumaalis bai lan ieria ah di sekan sumaalis bai papilieshan outa aal a di fuo ailan dem we mekop di Grieta Antiliiz (Kyuuba, Ispanyuola, Jumieka ah Puoto Riiko).

Puoto Riikan piipl muotaim kaal di ailan 'Boriken', we koh frah 'Borikén', di indijinos Taino niem. Di ailan nikniem a *La Isla del Encanto*, we miin "di ailan a griet dilait."
Raitn

**Raitn** a midiom a yuuman komiunikieshan we riprizent languij ah imuoshan chuu di inskripshan ar rikaadin a sain ah simbal. Ina muos languij, raitn a kampliment tu spiich ar spiikin languij. Raitn a no languij bot a faam a teknalaji we divelop az tuul divelop wid yuuman sasayati. Widin languij sistim, raitn rilai pah nof a di sieh chokcha az spiich, laka vokiabileri, grama ah simantix, wid di adaan dipendansi a sistim a sain ar simbal. Di rizolt a raitn jinarali kaal tex, ah di risipient a tex kaal riida. Muotivieshan fi raitn ingkluud poblikieshan, fi tel tuori, karispandans ah dayari. Raitn eh-inschrumental fi kip ischri, mentien kolcha, diseminiet nalij chuu di midia ah ina di faamieshan a liigal sistim. Azwel a impuotant midiom fi hexpres wanself bai wie a raitdong wod laka ou aata, puoyt ah soch di laik du.
Rak myuuzik

**Rak myuuzik** a jaahra a papila myuuzik wet arijiniet az "rak ah ruol" ina di Yunaitid Stiet ina di 1950z, ah divelop ina rienj a difrah-difrah stail ina di 1960z ah lieta, potikiula ina di Yunaitid Kindom ah di Yunaitid Stiet. Iab iruut ina 1940z ah 1950z rak ah ruol, iself ebili influens bai bluuz, ridim ah bluuz ah konchri myuuzik. Rak myuuzik jraa chrang-chrang azwel frah a nomba a adaels jaahra laka ilekchrik bluuz ah fuok, ah ingkaapariet influens frah jaz, klasikal ah adaels myuuzikal suos.

## Refrans
Rashanalizim

Ina epistemalaji, **rashanalizim** a di vyuu we "rigyaad riizn az di chiif suos ah tes a nalij" ar "eni vyuu apiilin tu riizn az suos a nalij ar jostifikieshan". Muo faamali, rashanalizim difain az a metadalaji ar a tiori "ina we di kraitiiria fi chuut no sensri bot intilekchual ah didoktiv".
Rastafarai

**Rastafarai** a wah Iebriamik biliif we divelop ina Jumieka ina di 1930z, fala baka di karanieshan a Aili Silasi I az Empara a Iityuopia ina 1930. Di adierentdem woship im siem wie laka Jiizas ina ih Sekan Advent, ar az Gad di Son. Memba a di Rastafarai wie a laif nuo as Rastafarai, Rasta, Rastafaarian, ar jos Ras. Ef deh lax, deh kiah kaal dem Nati Jred ar jos Nati. Rastafarai aalso nuo bai deh ofishal choch taikl, laka Elda ar Ai Priis. Deh wie a laif sohtaim refa tu az "Rastafaarianizim", bot dis toerm kansida ofensiv bai muos Rastafarai, sens deh kritikal a "izim skizim" (we deh si az tipikal a "Babilan" kolcha), so deh rijek di liebl a "izim" fi dehself.

## Refrans
Ready to Die

**Redi fi Die** a fi hIiskuos rapa Bigi Smalz fors halbom. I ehn kom out pahn Septemba 13 1994.

## Chrak listin

:(*) indicates bonus material featured on later remastered pressings
Raim

**Raim** a repitishan a simila soun (ar di siem soun) ina tuu ar muo wod, muostaim ina di fainal silibl ina lain ina puoym ah sang. Di wod *raim*  azwel a *pars pro toto* ("paat we tek fi di wuol") we miin wah shaat puoym, laka raimin koplet ar adaels briif raimin puoym laka noersri raim.

## Refrans
Rais

**Rais** a di siid a di graas spiishiz *Oryza sativa* (Iejan rais) ar *Oryza glaberrima* (Afrikan rais). Az siirial grien, a di stiepl fuud niam di muos fi singkuma paat a di wol yuuman papiulieshan, espeshal ina Ieja.
Recuerda, Soria, Spien

**Recuerda** a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 100 inabitant.
Rembrandt

**Rembrandt Harmenszoon van Rijn** (Julai 15, 1606 - Aktuoba 4, 1669) a wehn wahn Doch pieta ahn echa. Piipl jinarali kansida im fi bi wan a di bes pienta ahn printmeka ina Yuuropiyan aat ischri an di muos impuotant ina Doch ischri. Im kanchribyuushan tu aat kom ina di piiriyad we istuorian kaal di Doch Guoldn Iej.
Renei Deikaat

**René Descartes** (Maach 31, 1596 – Febiweri 11, 1650) a wehn wahn French filasifa, matamatishan, saiyantis, an raita uu spen muos a im laif ina di Doch Ripoblik. Dem kaal im di “Faada a Madorn Filasifi”, an a gud amount a Westan filasifi a wahn rispans tu im raintin dem, we piipls til stodi tu dis die. Im *Meditieshan Pan Fos Filasifi* a stil wahn standad tex ina yuunivorsiti filasifi dipaatment roun di worl. Im influens matamatix tu, kaa di Kaatiizhan kadinet system stil lou fi jaamechri shiep get expres wid aljibriek ikwiehzhan. Das wa mek im av di niem faada a analitikal jaamechri. Descartes a wehn wan a di mieja figa dem a di Saiyantifik Revaluushan. Im fiemosis kuot a “Cogot ergo sum” (Mi a tink, so mi egzis).
Renesans

Di **Renesans** (frah French: *Renaissance* "riiboert", Italian: *Rinascimento*, frah *rinascere* "fi bi riibaan") eh wah kolcharal muuvment wa span di piiriad rofli frah di 14t tu di 17t senchri. Ibigin a Itali ina di Liet Migl Iejiz ah lieta pred tu di res a Yuurop. Duo di avielobiliti a piepa ah di invenshan a muuvebl taip spiidop di disiminieshan a haidie frah di lieta 15t senchri, di chienjdem a di Renesans neh expiiriens yuunifaam kraas Yuurop.
Riba

**Riba** a nachral waatakuos, yuujal freshwaata, a-fluo gaa uoshan, liek, sii, ar nex riba. Ina som skies kies riba kiah fluo go ina di grong ah jrayop aaltugiada a di en a di kuos, widoutn ikech wah nex badi a waata.
Richard Wagner

**Wilhelm Richard Wagner**, nuo az Richad Wagna (22 Mie 1813, Leipzig, Jormani – 13 Febiweri 1883, Venis, Itali) wehna Jorman kompuoza, kandokta, tieta direkta ahn *h*eseis, praimarili binuon fihn *h*apradem (ar "myuuzik jraama", az dehn kaal dem lieta). Anlaik muos a dieda griet apra kompuoza, Wagna rait buot sinario ahn libreto fihn wokdem.

Wagna kompozishandem, potikiula demde frahn ihn lieta piiriad, nuotobl fi kanchrapuntal texcha, rich kromatisizam, aamoni ahn *h*aakestrieshan, ahn *h*ilaboret yuus a leitmotif: myuuzikal tiim asosiet wid potikiula kiarakta, luokal ar plat eliment. Wagna payanier nof advans ina myuuzikal langwij, laka *h*exchriim kromatisizam ahn tuonal senta wa kwik-kwik shif, ush influens di divelopment a Yuuropian klasikal myuuzik wuoliip.

Ihn chransfaam myuuzikal taat chruu ihn aidie a *[[Gesamtkunstwerk]]* ("tuotal aatwok"), di sintisis a aal di puohetik, vijual, myuuzikal ahn jramatik aatdem, epitomaiz bai ihn maniumental fuo-apra saikl *[[Der Ring des Nibelungen]]* (1876). Fi chrai stiej demaya wok az ihn *h*imajin dem, Wagna bil ihn uona apra ous, di Bayreuth Festspielhaus.
Riedian

Di **riedian** a wahn yuunit a plien anggl, iikwal tu 180/π (ar 360/2π) digrii, ar bout 57.2958 digrii, ar bout 57°17′45″. Di riedian a di tandad yuunit fi anggyula mejament ina evru ieria a matamatiks afta di elimenchri levl. 

Di simbal fi riedian a "rad" ar, di suupaskrip c (fi serkla meja).
Riesizim

**Riesizim** a prodok a di kamplex intarakshan ina sasayati a ries-bies wolvyuu wid prejudis, steriotaipin, ah diskriminieshan. Riesizm kiah prezant ina suoshal akshan, praktis, ar palitikal sistim (e.g., apaataid) we supuot di expreshan a prejudis ar avoerjan ina diskriminietari praktis. Di aidialaji we andalai riesis praktis noftaim ingkluud di aidie se yuuman kiah bi sobdivaid ina distingk gruup we difrah ina deh suoshal biyevia ah iniet kiapasiti ah we kiah rangk az infiiria ar supiiria. Riesis aidialaji kiah bikom manifes ina nof aspek a suoshal laif. Asosietid suoshal akshan kiah ingkluud zenofuobia, adanis, segrigieshan, airaakikal rangkin, supremasizim, ah rilietid suoshal finamina.

## Refrans
Riil Jiizas Choch

Di **Riil Jiizas Choch** a wahn indipendant choch we taatop ina Biijing, Chaina ina 1917. Tide, bout 2.5 milian memba ina di choch, frahn faati-iet konchri ahn six difrahn kantinent. Di choch bilangx tu di Pentikastal gruup a Kristianiti we kom bout ina di orli twentiet senchri. Dem a chrai fi priich di gaaspl tu ebribadi ina ebri nieshan bifuo di sekan komin a Jiizas.

## Di ten mien dakchrin
Di ten mien dakchrin a di choch demya:
### Di Uoli Pirit
Risiivin di Uoli Pirit, evidens bai piikin ina tong, a di giarantii a wi ineritans a di Kingdam a Ebn.

### Baptizam
Waata Baptizam a di sakrament fi di rimishan a sin ahn fi rijinarieshan. Di baptizam mos tek plies ina nachral libn waata, laka riba, sii, ar pring. Di Baptis, uu get baptizam a waata ahn di Uoli Pirit aredi, kandok di baptizam ina di niem a di Laad Jiizas Krais. Ahn di smadi a risiiv di baptizam mosi fuli donk ina waata wid ed bou ahn fies dong.

### Fut Washn
Di sakrament a Fut Washn mek smadi paat a di Laad Jiizas. Isaab az kanstant rimainda se smadi fi ab lob, uolinis, yumiliti, fagivnis ahn saabis. Ebri smadi uu risiiv waata baptizam mos get dehn fut dem wash ina di niem a Jiizas Krais. Myuuchual fut washn maita praktis weneba apruopriet.

### Uoli Kamyuunian
Uoli Kamyuunian a di sakrament fi kamemariet di det a di Laad Jiizas Krais. I *h*eniebl wi fi shier ina di flesh ahn blod a wi Laad ahn fi de ina kamyuunian wid Im so wi kiahn ab itornal laif ahn riezop pahn di Laas Die. Dis sakrament fi huol aafn az pasobl. Onggl wan anlevn bred ahn griep juus fi yuuz.

### Sabat Die
Di Sabat Die, di sebn die a di wiik (Satide), a Uoli Die, blesid ahn sangtifai bai Gad. I fi absorv anda di Laad gries fi di kamemarieshan a Gad krieshan ahn salvieshan ahn wid di uop a itornal res ina di laif fi kom.

### Jiizas Krais
Jiizas Krais, di Wod uu bikoms flesh, ded pahn di kraas fi di ridemshan a sina, rezarek pahn di tord die ahn asen a ebn. Im a di onggl Siebia a mankain, di Krieta a di ebn ahn ort, ahn di onggl chuu Gad.

### Di Baibl
Di Uoli Baibl, kansis a di Uol ahn Niuu Testament, inspaya bai Gad, di onggl skripchral chuut, ahn di tandad fi Kristian libn.

### Salvieshan
Salvieshan gi bai di gries a Gad chruu fiet. Biliiba mos rilai pahn di Uoli Pirit fi fala uolinis, fi hana Gad, ahn fi lob yuumaniti.

### Di Choch
Di Choch, extablish bai wi Laad Jiizas Krais, chruu di Uoli Pirit juurin di taim a di 'lata rien', a di ristuor chuu choch a di *h*Apastalik taim.

### Fainal Jojment
Di Sekan Komin a Jiizas wi tek plies pahn di Laas Die wen Ihn disen frahn ebn fi joj di wol: di raichos wi risiiv itornal laif, wails di wikid wi itornali kandem.
Retortillo de Soria, Spien

**Retortillo de Soria** a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 234 inabitant.
Rikrieshan

**Rikrieshan** a haktiviti a leja, ah leja a diskreshaneri taim. Di niid fi du sinting fi rikrieshan, expres az "du sinting bifuo sinting du yu," a wah isenshal eliment a yuuman bayloji ah saikaloji. Rikrieshanal aktiviti noftaim du fi injaiment, amyuuzment, ar pleja ah kansida fi bi "fon".
Rilijan

**Rilijan** a aaganaiz apruoch tu yuuman pirichualiti wa yuujal inkompas wahn set a naritib, simbal, biliif ahn praktis, aafn wid siupanachral ar chransendent kwaliti, dat gi miinin tu di praktishana *h*expiirians a laif chruu refrans tu a aya powa ar chuut. Imaita *h*express chruu praya, richual, meditieshan, myuuzik ahn aat, mongx ada sinting. Imaita fuokos pahn pisifik siupanachral, metafizikal, ahn maral kliem bout rialiti (di kazmos ahn yuuman niecha) ush maita yiil wahn set a rilijos laa, etix, ahn sortn laifstail. Rilijan alzwel inkompas ansischral ar kolcharal chradishan, raitn, ischri, ahn mitalaji, az wel az porsnal fiet ahn rilijos expiirians.

## Refrans
Ripoblik a Airilan

**Airilan**, aalso nuo az di **Ripoblik a Airilan** , a wah konchri ina Naatwestan Yuurop we kansis a 26 a di 32 konchridem a di ailan a Airilan , wid a papyulieshan a bout 5.4 milian. Di savrin stiet shier di onggl lan baada wid Nadan Airilan , we a paat a di Yunaitid Kindom . I adawaiz soroun bai di Atlantik Uoshan, wid di Keltik Sii tu di sout, Sin Jaaj Chyanel tu di sout-iis ah di Airish Sii tu di iis. A wah yuuniti, paalimenchri ripoblik. Di lejisliecha, di Oireachtas, kansis a wah luowa ous, Dáil Éireann; an opa ous, Seanad Éireann; ah wah ilek prezident (Uachtarán) uu saab az di laajli sirimonial ed a stiet, bot wid soh impuotant powa ah dyuuti. Di ed a gobament a di Taoiseach, ilek bai di Dáil ah apaint bai di prezidant, uu apaint ada gobament minista.

Di Airish Fri Stiet did mek wid Dominion status inna 1922, afta di Anglo-Airish Chriti. Ina 1937, wah nyuu kanstityuushan eh-adopt, ina we di stiet eh-niem "Ailan" ah ifekfulli ton wah ripoblik, wid wah ilek nan-egzekiutiv prezidant. Iweh ofishali diklier ripoblik ina 1949, falarin Di Ripoblik a Airilan Ak 1948. Airilan ton memba a di Yunaitid Nieshan ina 1955. Ijain di Yuropiyan Kamyuuniti (EC), di predout a di Yuropiyan Yuunian (EU), ina 1973. Di stiet neh ab no faamal rilieshan wid Nadan Airilan fi muos a di 20t senchri, bot di 1980s an 1990s si di British an Airish govament dem a work wid Nadan Airish paatis fi risalv di kanflikt weh did bikom nown as di Trobls. Sins di sainin a di Gud Fraide Agriiment inna 1998, di Airish govament an di Nadan Airish govament kaperiet pan a nomba a palisi ierias anda di Naat/Sout Ministirial Council weh di Agriment mek.
Ripoblik a Chaina

Di **Ripoblik a Chaina** a wah konchri pah di ailan a Taiwan, ruul bai di anti-kamiunis gobament a di Ripoblik a Chaina, we flii gaa di ailan ina 1949, wen di kamiunis gobament tek kanchuol. Di kiapital a Taipei, ah di ofishal languij a Mandarin. Di korant papilieshan a 22,911,292. Di ailan a Taiwan de naat a di Filipiinz, sout a di Ryukyu ailandem, ah iis a mienlan Chaina.
Roald Amundsen

**Roald Engelbregt Gravning Amundsen** (pronongx [ˈɾuːɑl ˈɑmʉnsən]; 16 Julai 1872 – r. 18 Juun 1928) wehna Narwiijan expluora a di puola riijan dem. Ihn liid di fos Antaaktik expidishan fi kech di Sout Puol betwiin 1910 ahn 1912. Im a di fos smadi tu fi kech buot di Naat ahn Sout Puol. Ihn nuo fi bi di fos fi kraas di Naatwes Pachiz. Ihn disapier ina Juun 1928 pahn wahn reskiu mishan. Amundsen wid Douglas Mawson, Robert Falcon Scott, ahn Ernest Shackleton, wehna kii *h*expidishan liida juurin di Eruo'ik Iej a *h*Antaaktik Expluorieshan.
Rosha

**Rosha** (ofishali di **Roshan Fedarieshan**) a wah konchri ina iistan Yuurop ah naadan Ieja. Ia di bigis konchri ina di wol. Ibuoda Naawie, Finlan, Estuonia, Laatvia, Lituienia, Puolan, Belarus, di Yuukrien, Juoja, Azabaijan, Kazaxtan, Mangguolia, Chaina, ah Naat Koriia. Di kiapital a Masko, ah di ofishal languij a Roshan. Tel 1991, iena di senchral paat a di Suoviet Yuunian. Di ofishal koransi a di rubl ahn di korant prezident a Vladimir Puutin, ah di praim minista a Mikhail Mishustin.

## Refrans
Roshan Empaya

Di **Roshan Empaya** a wahn stiet we *h*egzis frahn 1721 tel di Roshan Revaluushan ina 1917. I a di soksesa fi di Zaardom a Rosha ahn di pridisesa fi di Suoviet Yunian. Iwehna wan a di laajis empaya ina wol ischri, sopaas ina lanmas onggl bai di British ahn Mangguolian empayadem: wan taim roun 1866, ichrech frahn iistan Yuurop kraas Ieja klier tu Naat Amoerka.
Roshan languij

**Roshan** (*ру́сский язы́к*, *russkiy yazyk*, pronongx ˈruskʲɪj jɪˈzɨk ) a wah Iis Slavik languij ah wah ofishal languij ina Rosha, Belarus, Kazaxtan, Kiergistan ah nof maina ar anrekanaiz terichri. Ia anofishal bot waidli-spiik languij ina Yuukrien, Latvia, Estuonia, ah tu a lesa *h*extent, di ada konchridem we eh wantaim kanstitiuent ripoblik a di Suoviet Yuunian ah faama patisipant a di Iistan Blak. Roshan bilangx tu di fambil a Indo-Yuropiyan languij ah a wan a di chrii libm memba a di Iis Slavik languij. Raitdong egzampl a Uol Iis Slavik kiah atest tu frah di 10t senchri ah biyan.

## Refrans
Ruom

**Ruom** a di kyapital fi Itali.


File:Basilica di San Pietro in Vaticano September 2015-1a.jpg
File:Forum romanum 6k (5760x2097).jpg
File:StAngelo Bridge Rome.jpg
File:Colosseo 2020.jpg
Ruoman Kiaklik Choch

Di **Ruoman Kiaklik Choch**, nuo ofishal az di Kiaklik Choch, a di wol laajis Kristian Choch a riprizent uoba aaf a *h*aal Kristian ah wan-six a di wol papilieshan. Ikompraiz 2,782 dayasis gruup ina 23 potikiula rait — di Latn Rait ah 22 sumaala *h*Iistan rait. Di Choch ayis oertli aatariti ina mataz a fiet, moraliti ah Choch gobanans a di Kalij a Bishop, ush, ousomeba, naa nuo aatariti anles itek tugiada wid di Ruoman Pantif, di soksesa a Sin Piita az fii ed. Di korant puop a Liyo XIV uu get ilek pah 8 Mie 2025 pah di sekan die a di 2025 piepal kangkliev.

## Refrans
Ruomantisizim

**Ruomantisizim** (adawaiz di Ruomantik era ar di Ruomantik piiriad) wena aatistik, litareri, ah intilekchual muuvment weh arijiniet ina Yuurop tuwaad di hen a di 18t senchri ah ina muos ieria weh-de a ipiik ina di apraximet piiriad frah 1800 tu 1850. Ruomantisizim eh-kiaraktaraiz bai di emfasis pah imuoshan ah indivijualizim azwel di gluorifikieshan a aal di paas ah niecha, iprefa di midiival reda dah di klasikal. Iweh paatli riakshan tu di Indoschrial Revaluushan, di aristokratik suoshal ah palitikal naam a di Iej a Inlaitnment, ah di sayantifik rashanalaizieshan a niecha. Iweh-imbadi chrang-chrang ina di vijual aats, myuuzik, ah lichicha, bot iweh-ab mieja impak pah ischriografi, edikieshan, ah nachral sayans. Iweh-ab signifikant ah kamplex ifek pah palitix, ah wails fi nof a di Ruomantik piiriad iweh-asuosiet wid libaralizim ah radikalizim, ilang-toerm ifek pah di gruot a nashinalizim eh praps muo signifikant.
Sa'aara

Di **Sa'aara** (Arabik: *الصحراء الكبرى*‎, aṣ-ṣaḥrāʾ al-kubrā , 'di Grietis Dezat') a di laajis at dezat ina di wol, ah a di wol tod laajis dezat afta Antaatika ah di Aaktik. Di soerfis ieria a 9,400,000 skwier kilomita —ingkluudn di Libian Dezat— komparebl tu di rispektiv lan ieria a Chaina ar di Yunaitid Stiet.
Saabis

Ina ikanamix, **saabis** a ikanamik aktiviti we imatiirial exchienj a valiu okor. Wen saabis laka lieba pofaam di baya no tek exkluusiv uonaship a daa we ih poerchis, anles grii pah bai baya ah sela. Di benifit a soch saabis, efi prais, tek az self-evident bai di baya wilin fi pie fa. Poblik saabis a demde, we sasayati (nieshan stiet, fiskal yuunian, riijanal) az a wuol pie fa, chuu taxiz ah adaels miin.
Saadi Ariebia

Di **Kindom a Saadi Ariebia** a di bigis konchri ina di Migl Iis. Saadi Ariebia expuot di muos ail ina di worl. Di papyulieshan a di konchri a bout 33 milan (2017).
Saikalaji

**Saikalaji** a di stodi a biyevia ah main, we imbries aal aspek a yuuman expiiriens. A wah akademik disiplin ah aplai sayans we siik fi andastan indivijal ah gruup bai establish jinaral prinsipl ah risaach spisifik kies. Ina dis fiil, profeshanal praktishana ar risaacha kaal saikalajis ah deh kiah bi klasifai az suoshal, biyeviaral, ar kagnitiv sayantis. Saikalajis atemp fi andastan di ruol a mental fongshan ina indivijal ah suoshal biyevia, sieh taim dem a-expluor di fiziolajikal ah bailajikal pruoses we andaniit kagnitiv fongshan ah biyevia.
Sakratiiz

**Sakratiiz** (Ingglish: **Socrates**, pronongx /ˈsɒkrətiːz/; Griik: **Σωκράτης**, Sōkrátēs; c. 469 BC–399 BC) wena Klasikal Griik filasafa. Kredit az wan a di founda a Westan filasafi, im a wah inigmatik figa nuo onggl chuu di klasikal akount a ih schuudentdem. Fi Plieto dayalagdem a di muos kampriensiv akount a Sakratiiz fi sovaiv frah antikuiti.

Chuu ih puochrieyal ina Plieto dayalag, Sakratiiz bikom renoun fi ih kanchribyuushan tu di fiil a etix, ah a dis Plietanik Sakratiiz uu azwel len ih niem tu di kansep a Sakratik airani ah di Sakratik metod, ar *elenchus*. Di lata rimien wah kaman tuul yuuz ina waid rienj a diskoshan, ah a wah taip a pedagaji we wah siiriz a kuestian ax no onggl fi jraa indivijal ansa, bot fi inkorij fondamental insait ina di ishu. A fi Plieto Sakratiiz uu azwel mek impuotant ah lang-laas kanchribyuushan tu di fiil a ipistemalaji ah lajik, ah di influens a ih *h*aidiedem ah apruoch rimien chrang fi pravaid foundieshan fi nof a westan filasafi we fala.

Az wah riisant kamentieta puti, Plieto, di aidiilis, aafa "wah aidal, wah maasta figa, fi filasafi. Wah Sient, wah prafit a di 'Son-Gad', wah tiicha kandem fi ih tiichindem az wah eritik." Yet, di 'riil' Sakratiiz, laka nof ada ienshent filasafa, rimien a di bes inigmatik ah a di wos anuon.

## Chek out demya tu
*Aristakl
*Plieto
Salduero, Soria, Spien

**Salduero** a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 185 inabitant.
Salvador Dalí

**Salvador Domingo Felipe Jacinto Dalí i Domènech**, 1s Marquis a Púbol (Mie 11, 1904 – Janiweri 23, 1989) wehna wahn Panish Katalan Suuriyalis peinta baan ina Figueres.

Dali behna wahn skil skil draafsman, binuon fi di kechi ahn strienj imij dem we de ina im suuriyalis wok. Im bes binuon wok, *[[Di Porsistens a Memri]]*, don du ina 1931. Dali du wuoliip a sitn ina aat, frahn flim, tu skolpcha, tu fotografi, ina kalabarieshan wid nof aatis ahn difrent difrent kaina miidiom.
Sah Baatelmi

**Sah Baatelmi**, ofishali di **Kalektiviti a Sah Baatelmi** (French *Collectivité de Saint-Barthélemy*), a wah uobasiiz kalectiv a Frans. Tu di naatwes a Sin Maatn, tu di soutwes Saaba, tu di sout Sin Yuustieshos ah Sin Kits, ah den tu di soutiis de Baabyuuda. Di ailan a 21 km² wid 8,450 piipl (2007 sensos). Di kiapital niem Gustavia. Di kalektiviti a wan a onggl fuo terichri ina di Liiwad Ailanz ina di Kiaribiyan we mekop di French Wes Indiz, tigeda wid Guadiluup, Maatiniik ah Sah Mahtah. Sah Baatelmi a di onggl wan we wena wah Swiidish kalani.
Sah Mahtah

**Sah Mahtah** (French: *Saint-Martin*), ofishali di Kalektiviti a Sah Mahtah (*Collectivité de Saint-Martin*) a wah uobasiiz kalektiviti a Frans ina di Kiaribiyan. Wid papilieshan a 36,286 (az av Jan. 2011) pah wah ieria a 53.2 skwier kilamita (20.5 sk ml), Sah Mahtah ingkompas di nadan 60% a di divaidop ailan a Sin Maatn, ah soh niebarin ailet, di laajis a dem a Iil Tintamar (Île Tintamarre). Di kiapital a Mariguo.

Di sodan 40% a di ailan a Sin Maatn kanstityuut Sint Maarten, sens 2010 a kanstitiuent konchri a di Kindom a di Nedalanz. Bifuo 2007, di French paat a Sah Mahtah faam paat a French uobasiiz riijan ah dipaatment a Guadiluup. Sah Mahtah separiet frah di ailan a Anggila tu di naat bai di Anggila Chanil. Ide naatwes a Sah Baatelmi, separiet frah di French terichri bai di Sah Baatelmi Chanil. 

Di ayis iltap a di Pik Paradis a 424 miita ina di senta a wah chien a il. Buot di French ah di Doch said ili wid laaj mountn piik. Dis faam wah vali we nof ous lokiet. No riva no de pah di ailan, bot deh gat nof jrai goli. Aikin chriel gi axes tu di jrai faris we kova di iltap ah sluopdem.
Samyuel Shaap

**Samyuel "Sam" Shaap**, Nashinal Iiro a Jumieka (1801 - 23 May 1832), wena di sliev liida bi'ain di predout Jumiekan Baptis Waar sliev ribelian a 1831.
San Mariino

**San Mariino** (Italian: *Serenissima Repubblica di San Marino*) a wah nieshan we de pah di Italian Peninsiula ina Sout Yuurop ah di tuu laajis ailan ina Itali. Kapitial a di San Mariino.
San Ose

**San Ose** (Panish: *San José*) a di kyapital fi Kasta Riika an di ed ah di pravinz of San Ose. Dis ah di bigis citi in Kasta Riika, i deh ina di migl ah di konchri, pon di midwest ah di Sentral Vali.
Sasayati

Yuuman **sasayati** a wah gruup a piipl kechop ah tekop ina poersistant intapersnal rilieshanship, ar wah big suoshal gruupin wa shier di siem jaagrafikal ar suoshal teritori, muotaim sobjek tu di siem politikal aatariti ah daminant kolcharal expektieshan.
Sayabiin

**Sayabiin** azwel nuo az **saibiin** ina Naat Amoerka, (*Glycine max*), a spiishiz a legyuum nietiv tu Iis Ieja, waidli gruo fii edibl biin we ab wuoliip a yuus. Di plaant klaas az ailsiid reda dah pols bai di UN Fuud ah Agrikolcha Aaganizieshan (FAO).

Fat-frii (difatid) sayabiin miil a signifikant ah chiip suos a pruotiin fi *h*animal fiidn ah nof pakij miil; sai vejitebl ail a waneda prodok frah pruoses sayabiin krap. Fi egzampl, sayabiin prodok laka texcha vejitebl pruotiin (TVP) a ingriidient ina nof miit ah dieri analag. Sayabiin projuus signifikant muo pruotiin po ieka dah muos ada yuus a lan.


File:Lait-soya-soja-beans-legumineuse-Pixabay.jpg
File:Kalo_Bhatmas.jpg
File:Soybean Oil, Meal and Beans (10059732523).jpg
File:Soy_powder.jpg


## Refrans
Sanit

**Sanit** a wah poetik faam we arijiniet ina Itali; Giacomo Da Lentini a di wan we get kredit fi di invenshan.

Di toerm *sanit* diraiv frah di Italian wod *sonetto* (frah Uol Provohsal *sonet* likl puoym, frah *son* sang, frah Latn *sonus* sound). Bai di toertiint senchri iweh-signifai puoym a fuotiin lain we fala schrik raim skiim ah spisifik chokcha. Kanvenshan asuosiet wid sanit eh-ivalv uoba taim. Sohtaih deh kaal raita we rait sanit "sanitier", alduo di toerm kiah yuuz wid dirijan.
Sanskrit

**Sanskrit** (ˈsænskrɪt; Sanskrit: *saṃskṛtam* səmskr̩t̪əm ar *saṃskṛta*, arijinali *saṃskṛtā*, "rifain spiich") a di praimeri siekrid languij a Induizim, a filasafikal languij ina Budizim, Induizim, Siikizim ah Jainizim, ah a litareri languij we eh ina yuus az *[[linggua frangka]]* ina Grieta India. Ia tandadaiz dayalek a Uol Indo-Arian, we arijiniet az Vedik Sanskrit ah chries ilingguistik anseschri bak tu Pruoto-Indo-Iranian ah Pruoto-Indo-Yuropiyan. Tide ilis az wan a di 22 languij wid ofishal stietos ina India. ah a *h*ofishal languij a di stiet a Uttarakhand. Az wan a di uolis Indo-Yuropiyan languij we sobstanshal raitdong dakiumentieshan egzis, Sanskrit huol praminent pozishan ina Indo-Yuropiyan stodi.

## Refrans
Sayans

**Sayans** (frah Latn *scientia*, wa miin "nalij") a sistimatik entapraiz we bil ah aaganaiz nalij ina di faam a tesebl explinieshan ah pridikshan bout di yunivoers. Wah uola miinin rilietid kluos-kluos a "sayans" azwel refa tu di badi a nalij iself, di taip we kiah explien rashanal ah aplai rilayabl. Practishana a sayans nuo az sayantis.

Ina Jumiekan kantex, sayans azwel refa tu obia, mayal ah deh kaina praktis.

Kantempareri sayans tipikali sobdivaidop ina nachral sayans, we todi di matiirial wol; suoshal sayans, we todi piipl ah sasayati; ah faamal sayans, laka matimatix. Faamal sayans noftaim exkluud az deh no dipen pah no impirikal abzavieshan.[4] Disiplin we yuuz sayans laka injinierin ah medisn maita kiah aalso kansida az aplai sayans.[5]

Juurin di Migl Iejiz ina di Migl Iis, fongdieshan fi di sayantifik metod eh-lie bai Alhazen ina ih Buk a Aptix (Book of Optics).[6][7][8] Frah klasikal antikuiti chuu di 19t senchri, sayans az a taip a nalij eh muo kluosli lingk tu filasafi dah nou ah, az a mata a fak, ina di Westan wol, di toerm "nachral filasafi" eh-ingkompas fiil a todi we tide asosiet wid sayans, laka aschranami, medisn, ah fizix.[9][nb 3] Wails di klasifikieshan a di matiirial wol bai di ienshent Indian ah Griikdem ina ier, oert, faya ah waata weh muo filasafikal, midiival Migl Iistan sayantis eh-yuuz praktikal, experimental abzavieshan fi klasifai matiirial.[10]

Ina di 17t ah 18t senchri, sayantis ingkriisinli ena-siik fi faamiuliet nalij ina toermz a niecha laa. Uoba di kuos a di 19t senchri, di wod "sayans" eh-bikom ingkriisinli asosiet wid di sayantifik metod iself, az a disiplin wie fi todi di nachral wol. A weh ina di 19t senchri wen sayantifik disiplin laka bailoji, kimischri, ah fizix riich deh madan shiep. Di siem taim piiriad eh aalso ingkluud di arijin a di toerm "sayantis" ah "sayantifik komiuniti," di foundin a sayantifik instityuushan, ah ingkriisin signifikans a di intarakshan wid sasayati ah ada aspek a kolcha.[11][12]

## Ischri
Sayans ina braad sens eh-egzis bifuo di madan iira, ah ina wuoliip a istarikal siblizieshan.[nb 4] Madan sayans distingk ina iapruoch ah soksesful ina irizolt: 'madan sayans' nou difain wa a sayans ina di schrikis sens a di toerm.[13]

Sayans ina iarijinal sens a di wod fi wah taip a nalij, reda dah speshalaiz wod fi di posyuut a soch nalij. In potikiula ia wan a di taip a nalij we piipl kiah komiunikiet tu wananeda ah shier. Fi egzampl, nalij bout ou nachral tingz wok eh-giada lang bifuo rikaadid ischri ah iliid tu di divelopment a komplex abschrak tingkin. Dis shuo bai di kanschrokshan a komplex kialinda, tekniik fi mek paiznos plaant edibl, ah bildin laka di piramiddem. Ousomeba no kansistant kanshienshos distingshan eh-mek bitwiin nalij a soch tingz we chuu ina ebri komiuniti ah adaels taip a komiunal nalij, laka mitalaji ah liigal sistim.

## Refrans
Sayantifik Revaluushan

Ina di ischri a sayans, di **Sayantifik Revaluushan** wehna piriad wen nyuu *h*aidie ina fisix, aschranami, bailoji, yuuman anatami, kimischri, ahn ada els sayans liid tu a rijekshan a dakchrin wa wehn priviel taat frahn Ienshent Griis ahn kantiniu chuu di Migl Iejiz, ahn ilie di foundieshan fi madoern sayans.[1] Askaadn tu muos akount, di sayantifik revaluushan bigin ina Yuurop tuwod di *h*en a di Riniesans *h*era ahn kantiniu chuu di liet 18t senchri, daa piriod nuo az Di Inlaitnment. Iwehn spaak bai di poblikieshan (1543) a tuu wok wa chienj di kuos a sayans: fi Nicolaus Copernicus *De revolutionibus orbium coelestium* (*Pahn di Revaluushan a di Ebnli Sfierdem*) ahn fi Andreas Vesalius *De humani corporis fabrica* (*Pahn di Fabrik a di Yuuman Badi*).

## Refrans
Sayantifik metod

Di **sayantifik metod** a badi a tekniik fi investigiet finamina, akwaya nyuu nalij, ar fi karek ah intigriet priivios nalij.
Sebm Wanda a di Ienshent Wol

Di **Sebm Wanda a di Wol** ar di **Sebm Wanda a di Ienshent Wol** refa tu rimaakebl kanschrokshan a klasikal antikuiti lis bai difrah-difrah aata ina gaidbuk papila mongx ienshent Elenik tuoris, potikiula demde ina di 1s ah 2n senchri BKE. Di muos praminent a dem, di voerjan bai Antipater a Sidon ah wah abzoerva aidentifai az Filo a Baizantiom, kompraiz sebm wok lokiet rong di iistan Meditarienian rim. Di arijinal lis inspaya *h*eni nomba a voerjan chuu di iejiz, muotaim dem a-lis sebm enchri. Outa di arijinal Sebm Wanda, onggl wan—di Griet Piramid a Giiza, di aulis a di ienshent wanda—rimien relitivli intak. Di Kalasos a Ruodz, di Laitous a Aligzanjria, di Mozoliom a Alikaanasos, di Templ a Aatimis ah di Statiu a Ziyos a Olimpia aal a dem eh-get dischrai. Di lokieshan ah oltimet fiet a di Engin Gyaadn anuon, wid spekiulieshan se dat deh maita kiah neh egzis ataal-ataal.

## Refrans
Sekan

Di **sekan** (SI symbal: s), a di niem a di yuunit fi taim, an a di Intanashinal Sistim a di Yuunit Dem (SI) bies yuunit fi taim. Yu kyahn meja taim wid wahn klak.
Senchral Amoerka

**Senchral Amoerka** ar a di paat a di kantinent a Naat Amoerka we de rait dong a di batam a it, ah kanek to di soutiis paat a Sout Amoerka. Pon di baada a Senchral Amoerka yu ab Mexiko tu di naat, Kolombia tu di soutiis, di Kiaribiyan Sii tu di iis ah di Pasifik Uoshan tu di wes. Sebm konchri mekop Sout Amoerka: Biliiz, Kasta Riika, El Salvaduor, Guatimaala, Andyuuras, Nikaragua ah Panamaa.
Serón de Nágima, Soria, Spien

**Serón de Nágima** a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 227 inabitant.
Sexizim

**Sexizim** ar **jenda diskriminieshan** a prejudis ar diskriminieshan bies pah smadi sex ar jenda. Sexizim kiah afek eni jenda, bot ipotikiula dakiument az afek uman ah gial. Idon lingk tu steriotaip ah jenda ruol, ah kiah ingkluud di biliif se wan sex ar jenda inchrinzikali supiiria tu waneda. Exchriim sexizim kiah fasta sexyual arasment, riep, ah ada faam a sexyual voilens.

## Refrans
Sekan Maruun Waar

Di **Sekan Maruun Waar** a 1795-1796 wena wah iet-mont kanflik bitwiin di Maruundem a Chrilaani Parish, Jumieka, ah di British. Di eda Jumiekan Maruun komiunitidem neh tek no paat ina dis ribelian ah deh chriiti wid di British stil rimien ina fuos.

## Waar brokout
Di Maruundem fiil se deh wena luuzout anda di toermz a Kojo Chriiti a 1739, we hen di Fos Maruun Waar. Di spaak we keck di faya a waar wena wen tuu Maruun eh get flag bai wah blak sliev fi tiif tuu pig. Wen six Maruun liida go prizent deh griivans tu di British, deh tek di Maruundem az prizna. Faitn brokout ina migl-Aagos.

## Di waar
Di waar laas fi faib mont ah hen ina blodi jraa. Di British 5,000 chruup ah milisha outnomba di Maruun ten tu wan, bot di mountn ah faris tapagrafi a Jumieka wid di iip a bush meki aidiil fi gerila waarfier. Di British aal afi impuot onjrid-ad blodoun ah deh anggla frah Kyuuba fi elp dem. Di Maruun sorenda di waar ina Disemba 1795.

## Aftamat
Di chriiti sain ina Disemba bitwiin Mieja Jinaral Jaaj Walpuol (George Walpole) ah di Maruun liidadem extablish se di Maruun wuda beg pah deh nii fi di King fagivnis, ritoern aal sliev we runwe, ah rilokiet elswe ina Jumieka. Di gobna a Jumieka ratifai di chriiti, bot gi di Maruun onggl chrii die fi prizent demself fi beg fagivnis pah 1 Janiweri 1796. Sospishos a British intenshan, muos a di Maruun neh sorenda tel migl-Maach. Di British yuuz di kanchraiv briich a chriiti az priitex fi dipuot di wuola Chrilaani Tong Maruun gaa Nuova Skuosha. Afta fyuu ier di Maruun get dupuot agen tu di nyuu British seklment a Siera Lyuon ina Wes Afrika.

## Bibliografi
* Campbell, Mavis C. *The Maroons of Jamaica, 1655-1796*. Trenton, NJ: Africa World Press. 1990.
* Craton, Michael. *Testing the Chains: Resistance to Slavery in the British West Indies*. Ithaca: Cornell University Press, 1982.
* Winks, Robin. *The Blacks in Canada*. Montreal: McGill-Queen’s University Press: 1971.
*R. C. Dallas, *The History of the Maroons, From Their Origin to the Establishment of their Chief Tribe at Sierra Leone*. 1803
*Bryan Edwards, *History, Civil and Commercial, of the British Colonies in the West Indies*. 1793.
Sibl Rait Muuvment

Di **sibl rait muuvment** wehna wolwaid palitikal muuvment fi ikwaliti bifuo di laa galang-galang frahn bout 1950 tel 1980. Ina nof sitieshan itek di faam a kiampien a sibl rizistans iem afta achiivin chienj bai nanvoilent faam a rizistans. Ina som sitieshan iakompani, ar fala, bai sibl anres ahn *h*aam ribelian. Di pruoses wehn lang ahn fengki-fengki ina nof konchri, ahn nof a demaya muuvment nehn achiiv dehn guol ful-ful alduo di efoert a demaya muuvment du liid tu *h*impruuvment ina di liigal rait a som gruup a piipl uu ehn priivos apres.
Siblaizieshan

**Siblaizieshan** a wahn sosaiyati ar kolcha gruup we wi difain az wahn komplex sosaiyati we praktis agrikolcha an seklment ina toun an siti. Di memba dem a wahn sivilaizieshan aaganaiz ina divizhan a lieba, an komplex suoshan aiyaaki.
Sigmund Freud

**Sigmund Freud**  (Mie 6 1856 – Septemba 23 1939) a wehn wahn Aschrian nyuuralajis uu staat di saikoanalitik skuul a saikalaji. Freud binuon fi im tiori dem bout di ankanchos main an di difens mekanizm fi ripreshan an fi mek di klinikal praktis a saikoanalisis fi kyur psaikopatalaji chuu daialag bitwiin di pieshent an di saikoanalisis. Waneda ting we Freud fiemos fa a im tiori se sexual dizaiaa di mien enaji we muotiviet yuuman laif, an tu im terapyuutik tekniik dem, laik di yuus a frii asuosieshan, im tiroi bout chransferens ina eni terapyuutik rilieshanship an di intorpritieshan a driim fi gi glimps ina di ankanchos. Im a wehn wahn nyuuralajikal risaacha ina seriibral palzi. Nof a Freud aidiya dem get pruuv rang, alduo nier di en a di 20t senchri nof evidens kom bout fi supuot Freud tiori dem ina nyuuralaji. Di metad an apruoch dem we Freud kum op wid stil impuotant ina klinikal saikodainamik chriitment. Ina akadiimia, im aidia dem stil influens di yuumaniti an suoshal saiyans fiil dem.